Varsti on uusi arvustusi ka tulekul, näiteks lähiajal (loodan et sellel nädalal) peaks üks draama saabuma. Ning plaanis on midagi veel tellida. Blogi ei kavatse veel välja surra.    Vahepeal olen The Taste of Tea (Cho no aji) uuesti üle vaadanud. Mõistsin paljusid asju nüüd paremini kui esimesel vaatamisel. Need filmi miinused mida arvustusse kirja panin enam nii esile ei tulnud, eriti just kommentaar kestvuse kohta.    Filmi suurimaks plussiks on endiselt lõbusad, enamjaolt veidrad ja sageli imearmsad stseenid. Ja neid on palju. Kui esimese vaatamise järel kirjutasin, et paljud "lood" mind ei köitnud, siis nüüd olen palju leebem. Poisi lugu on ja jääb lemmikuks (sest see  lihtsalt on nii superarmas :) ), kuid ka igas teises on palju huvitavat (välja arvatud Ayano ja tema vana armastuse stseenid, need olid ainukesena natuke üleliigsed). Hinne tõuseb julgelt   peale. Nüüd istus mulle täielikult.